b'\n_START_ARTICLE_\nMakrocyklisk forbindelse\n_START_SECTION_\nFremstilling\n_START_PARAGRAPH_\nI fremstillingen af makrocykler, er den st\xc3\xb8rste syntesem\xc3\xa6ssige udfordring at finde frem til de betingelser som favoriserer et diskret cyklisk produkt over et line\xc3\xa6rt polymerisk produkt._NEWLINE__NEWLINE_Ring-dannelse kr\xc3\xa6ver, at de reagerende funktionaliteter reagerer p\xc3\xa5 en ordnet og kontrolleret m\xc3\xa5de. Generelt kan dette sikres ved enten at udf\xc3\xb8re syntesen under meget fortyndede forhold med langsom omr\xc3\xb8ring og lange reaktionstider - og dermed drage nytte af Ziegler-Ruggi fortyndingsprincippet, eller ved at udf\xc3\xb8re syntesen under tilstedev\xc3\xa6relsen af en metal-ion. Den sidste strategi ben\xc3\xa6vnes templating.\n_START_SECTION_\nNon-template syntese\n_START_PARAGRAPH_\nNon-template synteser benyttes typisk til at fremstille kroneethere, aza makrocykler og porfyriner. H\xc3\xb8j-fortyndings betingelser er ikke n\xc3\xb8dvendige n\xc3\xa5r kroneethere og azamakrocykler dannes igennem tosyleringer. Dette skyldes, at den fyldige tosylat gruppe skaber en sterisk barriere - s\xc3\xa5 der ikke er plads til nye indtr\xc3\xa6ngende reagenser. Curtis makrocyklen kan ogs\xc3\xa5 fremstilles uden benyttelse af h\xc3\xb8j-fortyndings betingelser, idet sekund\xc3\xa6re hydrogenbindings interaktioner pr\xc3\xa6-samler ringen.\n_START_SECTION_\nTemplate syntese\n_START_PARAGRAPH_\nMetal-ionen vil koordinere til begge reaktanter og dermed arrangere de reagerende funktionelle grupper rumligt t\xc3\xa6t p\xc3\xa5 hinanden. Dette \xc3\xb8ger den statistiske sandsynlighed for at danne et ring-lukket produkt. Denne effekt er kendt som den kinetiske template effekt._NEWLINE_I de f\xc3\xa5 kinetiske studier af effekten der er foretaget s\xc3\xa5s ingen rate for\xc3\xb8gelse ved templating - snarere tv\xc3\xa6rtimod. Det leder til konklusionen, at f\xc3\xa6nomenet er baseret mere p\xc3\xa5 en organisatorisk effekt end p\xc3\xa5 en rate-accelererende effekt._NEWLINE_Ofte vil metal-ionen forblive koordineret til det dannede produkt. Da det dannede makrocykliske metalkompleks typisk er mere stabilt end det konkurrerende line\xc3\xa6rte organiske produkt, haves i s\xc3\xa5danne tilf\xc3\xa6lde en yderligere termodynamisk template effekt.'